Nicolò korter on tõeliselt mõnus koht Mazaras puhkamiseks, mille kõige suuremaks plussiks on väga hea asukoht keset kohaliku araabia naabruskonna melu ja elava kesklinna vahetus läheduses. Mina ja mu abikaasa veetsime seal terve nädala, mille jooksul avastasime Mazara linna ja selle ümbruskonna randu jalgsi ja jalgratastega liikudes, ning nautisime rahulikku puhkust. Mazara on tulvil põnevat ajalugu ja kultuurilisi pärle, mis turistile esmapilgul jäävad veidi peidetuks. Tänu Nicolòle, kes lahkelt meile oma linna tutvustas ja lugusid jutustas, avastasime palju huvitavat, mida omapead ei oleks me iialgi leidnud.
Soovitaksin Nicolò korterit ennekõike neile, kes lisaks rannapuhkusele soovivad osa saada kohalikust elust või kes soovivad veeta puhkuse ilma autota (korteris on olemas jalgrattad, millega saab mugavalt ringi liikuda).
Ja mis veel oluline – Mazaras on võimatu leida toitu, mis ei oleks imehea!
Suur tänu Nicolòle külalislahkuse ja meeldejääva kogemuse eest. Loodame, et saame Mazarat tulevikus jälle külastada.